РЕПУБЛИКА СРБИЈА

НАРОДНА СКУПШТИНА

01 Број 06-2/253-21

30. јун 2021. године

Б е о г р а д

**З А П И С Н И К**

**СЕДНИЦЕ ШЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 23, 24, 29. И 30. ЈУНА 2021. ГОДИНЕ**

Седница је почела у 10 часова и 25 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 109 народних посланика, а применом електронског система за гласање утврђено је да су у сали присутна 162 народна посланика, односно да је присутна већина од укупног броја свих народних посланика и да постоје услови за рад Народне скупштине, у складу са чланом 49. Закона о Народној скупштини.

Председник је обавестио да су спречени да седници присуствују народни посланици проф. др Жарко Обрадовић и Јосип Броз.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, др Драгана Баришић, Надије Бећири, Јелисавета Вељковић, Никола Војиновић, Младен Грујић, Милован Дрецун, Владимир Ђукановић, Милан Ђурица, Нинослав Ерић, Илија Животић, Енис Имамовић, Крсто Јањушевић, Марија Јевђић, Сања Јефић Бранковић, Александар Јовановић, мр Јадранка Јовановић, Никола Јоловић, Шаип Камбери, Драгомир Карић, Елвира Ковач, Горан Ковачевић, Јован Колунџија, Ђорђе Комленски, Маријана Крајновић, Софија Максимовић, Светлана Милијић, Марко Младеновић, Оливера Недељковић, проф. др Александра Павловић Марковић, Небојша Павловић,Биљана Пантић Пиља, Ђуро Перић, Мира Петровић, Ана Пешић, Милена Поповић, Мисала Праменковић, Адријана Пуповац, Катарина Ракић, проф. др Горан Тасић, Иван Тасовац, Смиља Тишма, др Александра Томић, Бојан Торбица, проф. др Јахја Фехратовић, Дубравка Филиповски, Мирсад Хоџић, Александар Чотрић, Ацо Петровић, Војислав Вујић, Љиљана Кузмановић-Вујаковић, Никола Кожовић, Данијел Ђивановић и Предраг Милошевић.

Народна скупштина је, већином гласова, усвојила: Записник седнице Четвртог ванредног заседања Народне скупштине Републике Србије у Дванаестом сазиву, одржане 9. и 10. јуна 2021. године (од 166 присутних народних посланика, 163 су гласала за, а три нису гласала) и Записник седнице Петог ванредног заседања Народне скупштине Републике Србије у Дванаестом сазиву, одржане 6. јуна 2021. године (од 167 присутних народних посланика, 165 је гласало за, а два нису гласала).

Председник је подсетио да је седница Шестог ванредног заседања Народне скупштине Републике Србије у Дванаестом сазиву сазвана на Захтев 236 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

1. **Предлог закона о студентском организовању**, који је поднела Влада (број 011-974/21 од 4. јуна 2021. године)
2. **Предлог закона о изменама и допунама Закона о високом образовању**, који је поднела Влада (број 011-975/21 од 4. јуна 2021. године)
3. **Предлог закона о уређењу тржишта пољопривредних производа**, који је поднела Влада (број 011-985/21 од 4. јуна 2021. године)
4. **Предлог закона о метрологији**, који је поднела Влада (број 011-984/21 од 4. јуна 2021. године)
5. **Предлог закона о изменама и допунама Закона о финансијској подршци породици са децом**, који је поднела Влада (број 011-977/21 од 4. јуна 2021. године)
6. **Предлог закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања,** који је поднела Влада (број 011-983/21 од 4. јуна 2021. године).

Народна скупштина је, већином гласова (од 167 присутних народних посланика, 165 је гласало за, а два нису гласала), прихватила предлог народног посланика др Александра Мартиновића да се обави:

1. **заједнички начелни претрес o:**
* **Предлогу закона о студентском организовању**, који је поднела Влада (број 011-974/21 од 4. јуна 2021. године) и
* **Предлогу закона о изменама и допунама Закона о високом образовању**, који је поднела Влада (број 011-975/21 од 4. јуна 2021. године);
1. **заједнички начелни и јединствени претрес o:**
* **Предлогу закона о изменама и допунама Закона о финансијској подршци породици са децом**, који је поднела Влада (број 011-977/21 од 4. јуна 2021. године) и
* **Предлогу закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања**, који је поднела Влада (број 011-983/21 од 4. јуна 2021. године);
1. **заједнички начелни претрес o:**
* **Предлогу закона о уређењу тржишта пољопривредних производа**, који је поднела Влада (број 011-985/21 од 4. јуна 2021. године) и
* **Предлогу закона о метрологији**, који је поднела Влада (број 011-984/21 од 4. јуна 2021. године).

Председник је, сагласно члану 90. став 1. Пословника, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, проф. др Маријана Дукић Мијатовић, државни секретар у Министарству просвете, науке и технолошког развоја и проф. др Бојан Тубић, вршилац дужности помоћника министра просвете, науке и технолошког развоја.

Затим је Народна скупштина прешла на рад по дневном реду седнице, односно на **заједнички начелни претрес о предлозима закона из тачака 1. и 2. дневног реда**.

Председник је, сагласно члану 157. став 2. Пословника, отворио заједнички начелни претрес о:

**- Предлогу закона о студентском организовању** и

**- Предлогу закона о изменама и допунама Закона о високом образовању**.

Уводно излагање о предлозима закона подео је представник предлагача Бранко Ружић, први потпредседник Владе и министар просвете, науке и технолошког развоја**.**

У заједничком начелном претресу учествовали су народни посланици: Јелена Жарић Ковачевић, известилац Одбора за уставна питања и законодавство, др Муамер Зукорлић, известилац Одбора за просвету, науку, технолошки развој и информатичко друштво и представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања је председавајући др Владимир Орлић, потпредседник Народне скупштине, сагласно члану 27. и члану 87. ст 2. и 3. Пословника, продужио рад Народне скупштине и после 18,00 часова), Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чега се за реч јавио министар Бранко Ружић, коме је реплицирао народни посланик Драган Д. Марковић), Нандор Киш, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, представник Посланичке групе ПУПС – „Три П“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Владица Маричић, представник Посланичке групе „Александар Вучић – за нашу децу“, Самир Тандир, Живота Старчевић, Дуња Симоновић Братић, Ана Белоица, Милија Милетић и проф. др Љубинко Ракоњац, после чега је председавајући одредио паузу у трајању од једног часа.

Након паузе, седница је настављена у 15 часова и 5 минута.

У наставку заједничког начелног претреса учествовали су народни посланици: проф. др Марко Атлагић, др Нина Павићевић, Самира Ћосовић, Наташа Јовановић, др Александар Мартиновић (након чега се за реч јавио министар Бранко Ружић, а затим су се за реплику јавили народни посланици др Александар Мартиновић и Ђорђе Милићевић), Наташа Ивановић, Борис Бурсаћ, Милош Банђур, Милица Дачић, проф. др Љубиша Стојмировић, Рајка Матовић, Ђорђе Тодоровић, проф. др Владимир Маринковић (након чијег излагања се за реч јавио министар Бранко Ружић), Зоран Томић, Верољуб Арсић, Александар Мирковић и Маријан Ристичевић.

Затим је председавајући Радован Тврдишић, потпредседник Народне скупштине, закључио заједнички начелни претрес о предлозима закона из тачака 1. и 2. дневног реда.

Првог дана рада, седница је завршена у 18 часова и 50 минута.

**Други дан рада – 24. јун 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 76 народних посланика, а применом електронског система за гласање утврђено је да је у сали присутно 106 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ – од Канцеларијe за управљање јавним улагањима, председника Владе и ЈВП „Србијаводе“, Радован Арежина, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од Министарства грађевинарства, саобраћаја и инфраструктуре, Министарства трговине, туризма и телекомуникација, Министарства привреде, Министарства финансија и председника Владе и Милимир Вујадиновић, представник Посланичке групе „Александар Вучић - за нашу децу“ – од Републичког јавног тужилаштва.

Председавајућа Марија Јевђић, потпредседник Народне скупштине, обавестила је да су спречени да седници присуствују народни посланици проф. др Жарко Обрадовић и Јосип Броз.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, Надије Бећири, Зоран Бојанић, Јелисавета Вељковић, Никола Војиновић, Младен Грујић, Милован Дрецун, Владимир Ђукановић, Милан Ђурица, Нинослав Ерић, Илија Животић, Енис Имамовић, Крсто Јањушевић, Сања Јефић Бранковић, Александар Јовановић, Шаип Камбери, Јасмина Каранац, Ана Караџић, Драгомир Карић, Елвира Ковач, Јован Колунџија, Ђорђе Комленски, Маријана Крајновић, Софија Максимовић, Рајка Матовић, Светлана Милијић, Марко Младеновић, Оливера Недељковић, Јасмина Обрадовић, проф. др Александра Павловић Марковић, Небојша Павловић,Биљана Пантић Пиља, Ђуро Перић, Тихомир Петковић, Мира Петровић, Милена Поповић, Адријана Пуповац, Драгана Радиновић, Никола Радосављевић, Предраг Рајић, проф. др Горан Тасић, Иван Тасовац, Смиља Тишма, др Александра Томић, Бојан Торбица, Милан Урошевић, Тома Фила, Дубравка Филиповски, Војислав Вујић, Љиљана Кузмановић-Вујаковић, Никола Кожовић, Предраг Милошевић и Дуња Симоновић Братић.

Председавајућа је, сагласно члану 90. став 1. Пословника, обавестила да су позвани да седници присуствују: Радомир Ратко Дмитровић, министар за бригу о породици и демографију и Синиша Мали, министар финансија, са сарадницима.

Затим је Народна скупштина прешла на **заједнички начелни и јединствени претрес о предлозима закона из тачака 5. и 6. дневног реда**.

Председавајућа Марија Јевђић, потпредседник Народне скупштине, сагласно члану 157. став 1. и члану 170, а сходно члану 157. став 2. Пословника, отворила је заједнички начелни и јединствени претрес о:

**- Предлогу закона о изменама и допунама Закона о финансијској подршци породици са децом** и

**- Предлогу закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања.**

Уводно излагање о предлозима закона поднео је представник предлагача Радомир Ратко Дмитровић, министар за бригу о породици и демографију.

У заједничком начелном и јединственом претресу учествовали су народни посланици: Миланка Јевтовић Вукојичић, известилац Одбора за рад, социјална питања, друштвену укљученост и смањење сиромаштва, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чијег излагања се за реч јавио министар Радомир Ратко Дмитровић), Наташа Михаиловић-Вацић, заменик председника Посланичке групе Социјалдемократска партија Србије (након чијег излагања је председавајућа, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), др Емеше Ури, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, представник Посланичке групе ПУПС – „Три П“, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Миланка Јевтовић Вукојичић, представник Посланичке групе „Александар Вучић – за нашу децу“, Мисала Праменковић, Владан Глишић (коме је реплицирала народни посланик Миланка Јевтовић Вукојичић), др Дарко Лакетић, Марија Јевђић, Угљеша Марковић, Небојша Бакарец, Ненад Филиповић, др Весна Ивковић, др Драгана Баришић, Ђорђе Милићевић и Данијела Вељовић (након чијег излагања се за реч јавио министар Радомир Ратко Дмитровић).

 Затим је председавајући др Владимир Орлић, потпредседник Народне скупштине, сагласно члану 98. став 4. Пословника, закључио заједнички начелни и јединствени претрес о предлозима закона из тачака 5. и 6. дневног реда и одредио паузу до 16,00 часова.

Након паузе, седница је настављена у 16 часова и 10 минута.

У складу са чланом 205. Пословника, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Владан Глишић- Ани Брнабић, председнику Владе, која је дала одговор, након чега је народни посланик Владан Глишић коментарисао одговор и поставио допунско питање председнику Владе, која је одговорила, после чега је народни посланик Владан Глишић коментарисао и овај одговор, Самир Тандир – председнику Владе, Јадранки Јоксимовић, министру за европске интеграције и Марији Обрадовић, министру државне управе и локалне самоуправе, које су одговориле на питања, након чега је народни посланик Самир Тандир коментарисао одговоре и поставио допунско питање Бранку Ружићу, првом потпредседнику Владе и министру просвете, науке и технолошког развоја, др Златибору Лончару, министру здравља и председнику Владе, који су одговорили на питања, после чега је народни посланик Самир Тандир коментарисао и ове одговоре, Наташа Михаиловић-Вацић - председнику Владе и министру Јадранки Јоксимовић, које су одговориле на питања, након чега је народни посланик Наташа Михаиловић-Вацић коментарисала одговоре и поставила допунско питање председнику Владе и министру др Златибору Лончару, а одговор је дала председник Владе, после чега је народни посланик Наташа Михаиловић-Вацић коментарисала и овај одговор, Драган Д. Марковић - председнику Владе, министру др Златибору Лончару, Маји Гојковић, потпредседнику Владе и министру културе и информисања и проф. др Дарији Кисић-Тепавчевић, министру за рад, запошљавање, борачка и социјална питања, који су одговорили на питања, након чега је народни посланик Драган Д. Марковић коментарисао одговоре и поставио допунско питање председнику Владе и Маји Поповић, министру правде, које су одговориле на питања, а одговор је дала и министар Маја Гојковић, после чега је народни посланик Драган Д. Марковић коментарисао и ове одговоре, Золтан Пек - Ирени Вујовић, министру заштите животне средине, која је дала одговор, након чега је народни посланик Золтан Пек поставио допунско питање министру Ирени Вујовић, која је одговорила, после чега је народни посланик Золтан Пек коментарисао и овај одговор и Хаџи Милорад Стошић - Милану Кркобабићу, министру за бригу о селу, који је дао одговор, након чега је народни посланик Хаџи Милорад Стошић коментарисао одговор и поставио допунско питање министру Милану Кркобабићу, који је одговорио, после чега је председавајући др Владимир Орлић, потпредседник Народне скупштине, обавестио да је завршен део седнице који се односи на посланичка питања и захвалио се председнику и члановима Владе на учешћу у раду.

Другог дана рада, седница је завршена у 19,00 часова.

**Трећи дан рада – 29. јун 2021. године**

Седница је почела у 10 часова и 10 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 103 народна посланика, а применом електронског система за гласање утврђено је да је у сали присутно 108 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе "СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС" – од министра здравља, Министарства правде и Тужилаштва за организовани криминал, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од председника Владе и Угљеша Мрдић, представник Посланичке групе "Александар Вучић - за нашу децу" – од Министарства унутрашњих послова, Министарства финансија и Републичког јавног тужилаштва.

Председавајући је обавестио да су спречени да седници присуствују народни посланици Јосип Броз и Дуња Симоновић Братић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, Ненад Барош, Надије Бећири, мр Игор Бечић, Сандра Божић, Славиша Булатовић, Јелисавета Вељковић, Данијела Вељовић, Никола Војиновић, Владан Глишић, Младен Грујић, проф. др Зоран Драгишић, Милован Дрецун, Владимир Ђукановић, Милан Ђурица, Нинослав Ерић, Илија Животић, Владан Заграђанин, Марко Зељуг, Крсто Јањушевић, Сања Јефић Бранковић, Александар Јовановић, Никола Јоловић, Шаип Камбери, Драгомир Карић, Елвира Ковач, Јован Колунџија, Ђорђе Комленски, Маријана Крајновић, Софија Максимовић, Весна Марковић, Драган М. Марковић, Јелена Мијатовић, Ненад Митровић, Марко Младеновић, Оливера Недељковић, Весна Недовић, проф. др Александра Павловић Марковић, Марко Парезановић, Золтан Пек, Горан Пекарски, Ђуро Перић, Мира Петровић, Милена Поповић, Мисала Праменковић, Адријана Пуповац, Катарина Ракић, Живота Старчевић, Дејан Стошић, Иван Тасовац, Смиља Тишма, Ђорђе Тодоровић, Бојан Торбица, проф. др Јахја Фехратовић, Србислав Филиповић, Александар Чотрић, Ацо Петровић, Љиљана Кузмановић-Вујаковић, Марина Мирковић, Никола Кожовић и Предраг Милошевић.

Председавајући је, сагласно члану 90. став 1. Пословника, обавестио да су позвани да седници присуствују: Бранислав Недимовић, потпредседник Влада и министар пољопривреде, шумарства и водопривреде и Ненад Катанић, помоћник министра пољопривреде, шумарства и водопривреде.

Председавајући је подсетио да је Влада писаним путем 25. јуна 2021. године, на основу члана 159. став 1. Пословника, повукла из процедуре Предлог закона о метрологији, који је поднела Народној скупштини 4. јуна 2021. године.

Затим је Народна скупштина прешла на начелни претрес о **3. тачки дневног реда - ПРЕДЛОГУ ЗАКОНА О УРЕЂЕЊУ ТРЖИШТА ПОЉОПРИВРЕДНИХ ПРОИЗВОДА**.

Председавајући др Владимир Орлић, потпредседник Народне скупштине, сагласно члану 157. став 1. Пословника, отворио је начелни претрес оПредлогу закона.

Уводно излагање о предлогу закона поднео је представник предлагача Бранислав Недимовић, потпредседник Владе и министар пољопривреде, шумарства и водопривреде.

У начелном претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чијег излагања се за реч јавио министар Бранислав Недимовић, коме је реплицирао народни посланик др Муамер Зукорлић), Јасмина Каранац, представник Посланичке групе Социјалдемократска партија Србије, Драган Д. Марковић, председник Посланичке групе ЈЕДИНСТВЕНА СРБИЈА (ЈС), Арпад Фремонд, представник посланичке групе САВЕЗ ВОЈВОЂАНСКИХ МАЂАРА (након чега је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова, а затим се за реч јавио министар Бранислав Недимовић), Дијана Радовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), хаџи Милорад Стошић, представник Посланичке групе ПУПС - „Три П“, Маријан Ристичевић, представник Посланичке групе „Александар Вучић – за нашу децу“, Милија Милетић, Милимир Вујадиновић, Бранимир Јовановић, Славенко Унковић, Борисав Ковачевић и проф. др Љубинко Ракоњац, после чега је председавајући др Владимир Орлић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и 5 минута.

У наставку начелног претреса учествовали су народни посланици: Верољуб Матић, Самира Ћосовић, Ненад Филиповић, Ђорђе Милићевић, Ђорђе Дабић, Радован Арежина, Зоран Томић, Ивана Поповић, Иван Рибаћ, мр Соња Тодоровић, Велибор Станојловић, Сања Лакић, Верољуб Арсић, проф. др Владимир Маринковић, Александар Мирковић, проф. др Драгољуб Ацковић, проф. др Марко Атлагић и Маријан Ристичевић (након чијег излагања се за реч јавио министар Бранислав Недимовић).

Затим је председавајући закључио начелни претрес о Предлогу закона.

Трећег дана рада, седница је завршена у 17 часова и 45 минута.

**Четврти дан рада – 30. јун 2021. године**

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 76 народних посланика, а применом електронског система за гласање утврђено је да су у сали присутна 102 народна посланика и да постоје услови за рад.

Председник је обавестио је да су спречени да седници присуствују народни посланици Јосип Броз, Дуња Симоновић Братић и Ана Караџић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Ненад Барош, Надије Бећири, мр Игор Бечић, Славиша Булатовић, Јелисавета Вељковић, Данијела Вељовић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Владан Заграђанин, Крсто Јањушевић, Марија Јевђић, Сања Јефић Бранковић, мр Јадранка Јовановић, Шаип Камбери, Елвира Ковач, Јован Колунџија, Ђорђе Комленски, Маријана Крајновић, Стефан Кркобабић, Софија Максимовић, Драган Д. Марковић, Драган М. Марковић, Марко Младеновић, Оливера Недељковић, Весна Недовић, проф. др Александра Павловић Марковић, Горан Пекарски, Ђуро Перић, Мира Петровић, Милена Поповић, Мисала Праменковић, Адријана Пуповац, Катарина Ракић, Дејан Стошић, хаџи Милорад Стошић, Миленка Субић, Самир Тандир, Иван Тасовац, Радован Тврдић, Смиља Тишма, Ђорђе Тодоровић, Бојан Торбица, проф. др Јахја Фехратовић, Војислав Вујић и Љиљана Кузмановић-Вујаковић.

Председник је, сагласно члану 90. став 1. Пословника, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, проф. др Маријана Дукић Мијатовић, државни секретар у Министарству просвете, науке и технолошког развоја и проф. др Бојан Тубић, вршилац дужности помоћника министра просвете, науке и технолошког развоја.

Затим је Народна скупштина прешла на претрес у појединостима о **1. тачки дневног реда - ПРЕДЛОГУ ЗАКОНА О СТУДЕНТСКОМ ОРГАНИЗОВАЊУ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народног посланика Сандре Божић на члан 5. са исправком и на члан 7.

У претресу о Амандману на члан 5. са исправком који је поднела народни посланик Сандра Божић, учествовали су народни посланици Александар Марковић, Милија Милетић, проф. др Љубиша Стојмировић, доц. др Михаило Јокић, Ђорђе Милићевић и Угљеша Мрдић.

У претресу о Амандману на члан 6. који је поднела народни посланик Сандра Божић, учествовали су народни посланици Маријан Ристичевић (након чијег излагања је народни посланик доц. др Михаило Јокић указао на повреду члана 107. Пословника) и проф. др Марко Атлагић.

У претресу о Амандману на члан 7. који је поднела народни посланик Сандра Божић, учествовали су народни посланици Живота Старчевић и Александар Марковић.

Затим је председавајући др Муамер Зукорлић, потпредседник Народне скупштине, закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона у начелу, појединостима и у целини.

Затим је Народна скупштина прешла на претрес у појединостима о **2. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ВИСОКОМ ОБРАЗОВАЊУ.**

Председавајући др Муамер Зукорлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постали су амандмани народног посланика Сандре Божић на члан 3. и Одбора за образовање, науку, технолошки развој и информатичко друштво на члан 20.

У претресу о Амандману на члан 3. који је поднела народни посланик Сандра Божић, учествовао је народни посланик Зоран Томић.

У претресу о Амандману на члан 20. који је поднео народни посланик др Александар Мартиновић, учествовао је народни посланик Србислав Филиповић.

У претресу о Амандману на члан 20. који је поднео Одбор за образовање, науку, технолошки развој и информатичко друштво, учествовали су народни посланици др Муамер Зукорлић и Ђорђе Милићевић.

У претресу о Амандману на члан 22. који је поднела народни посланик Сандра Јоковић, учествовале су подносилац Амандмана и народни посланик Сања Лакић.

У претресу о Амандману на члан 27. који је поднео народни посланик Младен Бошковић, учествовали су народни посланици Владица Маричић, Сања Лакић и проф. др Жарко Обрадовић.

У претресу о Амандману на члан 32. који је поднео народни посланик др Александар Мартиновић, учествовали су народни посланици Виктор Јевтовић и проф. др Љубиша Стојмировић.

Затим је председавајући др Владимир Орлић, потпредседник Народне скупштине, сагласно члану 27. и члану 87. ст 2. и 3. Пословника, продужио рад Народне скупштине и после 18,00 часова и закључио претрес Предлога закона у појединостима, након чега је одредио паузу у трајању од једног часа.

Након паузе, седница је настављена у 15 часова и 15 минута.

Председник је, сагласно члану 90. став 1. Пословника, обавестио да су позвани да седници присуствују: Радомир Ратко Дмитровић, министар за бригу о породици и демографију, Александра Чамагић, вршилац дужности помоћника министра за бригу о породици и демографију, Мирјана Радановић, вршилац дужности секретара Министарства за бригу о породици и демографију и Милена Антић Јанић, руководилац Групе за послове популационе политике и финансијске подршке породици са децом у Министарству за бригу о породици и демографију.

Затим је Народна скупштина прешла на претрес у појединостима о **5. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ФИНАНСИЈСКОЈ ПОДРШЦИ ПОРОДИЦИ СА ДЕЦОМ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани Владе на члан 14. и народног посланика Миланке Јевтовић Вукојичић на члан 21.

У претресу о Амандману на члан 3. који су заједно поднели народни посланици Ђорђе Комленски, Маријан Ристичевић, Бојан Торбица и Ана Караџић, учествовали су народни посланици Небојша Бакарец и Загорка Алексић.

У претресу о Амандману на члан 6. који су заједно поднели народни посланици Ђорђе Комленски, Маријан Ристичевић, Бојан Торбица и Ана Караџић, учествовали су народни посланици Стефан Србљановић, Дејан Кесар и Верољуб Арсић.

У претресу о Амандману на члан 7. који су заједно поднели народни посланици Ђорђе Комленски, Маријан Ристичевић, Бојан Торбица и Ана Караџић, учествовали су народни посланици Адам Шукало, Ђорђе Дабић и Ђорђе Милићевић.

У претресу о Амандману на члан 14. који је поднела Влада, учествовали су народни посланици проф. др Марко Атлагић и Александар Марковић.

У претресу о Амандману на члан 21. који је поднела народни посланик Миланка Јевтовић Вукојичић, учествовали су подносилац Амандмана, народни посланици Снежана Пауновић, Биљана Јаковљевић, Милија Милетић и Наташа Михаиловић-Вацић (након чијег излагања се реч јавио представник предлагача Радомир Ратко Дмитровић, министар за бригу о породици и демографију).

Затим је председник закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника, одредио среду, 30. јун 2021. године, са почетком у 18 часова и 10 минута, као Дан за гласање о тачкама дневног реда седнице Шестог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да су у сали присутна 173 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О СТУДЕНТСКОМ ОРГАНИЗОВАЊУ**

Народна скупштина је, већином гласова (од 178 присутних народних посланика, 177 је гласало за, а један није гласао), прихватила Предлог закона, у начелу.

Народна скупштина није прихватила Амандман народног посланика Сандре Божић на члан 6. (од 178 присутних народних посланика, 18 је гласало за, један се уздржао, а 159 није гласало).

Народна скупштина је, једногласно (од 178 присутних народних посланика, 178 је гласало за), усвојила Предлог закона о студентском организовању, у целини.

**2. тачка дневног реда - ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ВИСОКОМ ОБРАЗОВАЊУ**

Народна скупштина је, једногласно (од 178 присутних народних посланика, 178 је гласало за), прихватила Предлог закона, у начелу.

Народна скупштина није прихватила амандмане народних посланика: др Александра Мартиновића на члан 20. (од 178 присутних народних посланика, 40 је гласало за, а 138 није гласало) и на члан 32. (од 178 присутних народних посланика, 34 су гласала за, а 144 нису гласала), Сандре Јоковић на члан 22. (од 178 присутних народних посланика, 11 је гласало за, а 167 није гласало) и Младена Бошковића на члан 27. (од 178 присутних народних посланика, седам је гласало за, а 171 није гласао).

Народна скупштина је, већином гласова (од 178 присутних народних посланика, 177 је гласало за, а један није гласао), усвојила Предлог закона о изменама и дoпунама Закона о високом образовању, у целини.

**3. тачка дневног реда - ПРЕДЛОГ ЗАКОНА О УРЕЂЕЊУ ТРЖИШТА ПОЉОПРИВРЕДНИХ ПРОИЗВОДА**

Пошто је Народна скупштина обавила претрес Предлога закона у начелу, а с обзиром на то да је Одбор за пољопривреду, шумарство и водопривреду повукао Амандман којим се после члана 30. додају називи чланова и чланови 30а – 30г, Народна скупштина је, сходно члану 160. став 3. Пословника Народне скупштине, одлучивала само о Предлогу закона у целини.

Народна скупштина је, већином гласова (од 178 присутних народна посланика, 177 је гласало за, а један није гласао), усвојила Предлог закона о уређењу тржишта пољопривредних производа, у целини.

**5. тачка дневног реда - ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ФИНАНСИЈСКОЈ ПОДРШЦИ ПОРОДИЦИ СА ДЕЦОМ**

Народна скупштина је, једногласно (од 178 присутних народних посланика, 178 је гласало за), прихватила Предлог закона, у начелу.

Народна скупштина није прихватила амандмане народних посланика Ђорђа Комленског, Маријана Ристичевића, Бојана Торбице и Ане Караџић на члан 3. (од 178 присутних народних посланика, седам је гласало за, а 171 није гласао), на члан 6. (од 178 присутних народних посланика, шест је гласало за, а 172 нису гласала) и на члан 7. (од 178 присутних народних посланика, четири су гласала за, а 174 нису гласала).

Народна скупштина је посебно одлучила да постоји општи интерес за повратно дејство одредаба чланова 6. и 7. Предлога закона (од 178 присутних народних посланика, 178 је гласало за).

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 178 присутних народних посланика, 178 је гласало за).

Народна скупштина је, једногласно (од 178 присутних народних посланика, 178 је гласало за), усвојила Предлог закона о изменама и допунама Закона о финансијској подршци породици са децом, у целини.

**6. тачка дневног реда - ПРЕДЛОГ ЗАКОНА О ПОТВРЂИВАЊУ УГОВОРА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РЕПУБЛИКЕ СИНГАПУР О ОТКЛАЊАЊУ ДВОСТРУКОГ ОПОРЕЗИВАЊА У ОДНОСУ НА ПОРЕЗЕ НА ДОХОДАК И СПРЕЧАВАЊУ ПОРЕСКЕ ЕВАЗИЈЕ И ИЗБЕГАВАЊА**

Народна скупштина је, већином гласова свих народних посланика (од 178 присутних народних посланика, 176 је гласало за, а два нису гласала), усвојила Предлог закона о потврђивању Уговора између Владе Републике Србије и Владе Републике Сингапур о отклањању двоструког опорезивања у односу на порезе на доходак и спречавању пореске евазије и избегавања, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио седницу Шестог ванредног заседања Народне скупштине Републике Србије у Дванаестом сазиву.

Седница је закључена у 18 часова и 25 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић